KOMISSION ASETUS (EY) N:o 1325/98,
annettu 25 päivänä kesäkuuta 1998,
tiettyjen interventioelinten hallussa olevan ja yhteisössä jalostettavaksi tarkoitetun naudanlihan myynnistä annetun asetuksen (EY) N:o 884/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2634/97 (2), ja erityisesti sen 7 artiklan 3 kohdan,
sekä katsoo, että
tiettyjen interventioelinten hallussa olevan ja yhteisössä jalostettavaksi tarkoitetun naudanlihan myynnistä 24 päivänä huhtikuuta 1998 annetussa komission asetuksessa (EY) N:o 884/98 (3) säädetään eri jäsenvaltioiden hallussa olevien interventiovarastojen myynnistä; kyseisessä asetuksessa esitettyjä määriä ja hintoja olisi muutettava jo myytyjen varastojen huomioon ottamiseksi; hinnoittelujärjestelmä olisi tehtävä joustavammaksi, jotta naudanlihan hankkiminen helpottuisi; asetus (EY) N:o 884/98 olisi muutettava vastaavasti, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 884/98 seuraavasti:
1. Korvataan 1 artiklan 1 kohdan ensimmäisen alakohdan viidennen luetelmakohdan ilmaisu "1 000 tonnia luullisia, Itävallan interventioelimen hallussa olevia etuneljänneksiä" ilmaisulla "2 000 tonnia luullisia, Itävallan interventioelimen hallussa olevia etuneljänneksiä"; korvataan yhdennentoista luetelmakohdan ilmaisu "3 000 tonnia luutonta, Irlannin interventioelimen hallussa olevaa naudanlihaa" ilmaisulla "4 000 tonnia luutonta, Irlannin interventioelimen hallussa olevaa naudanlihaa"; korvataan kolmannentoista luetelmakohdan ilmaisu "3 000 tonnia luutonta, Ranskan interventioelimen hallussa olevaa naudanlihaa" ilmaisulla "4 000 tonnia luutonta, Ranskan interventioelimen hallussa olevaa naudanlihaa"; ja korvataan neljännentoista luetelmakohdan ilmaisu "3 500 tonnia luutonta, Yhdistyneen kuningaskunnan interventioelimen hallussa olevaa naudanlihaa" ilmaisulla "5 000 tonnia luutonta, Yhdistyneen kuningaskunnan hallussa olevaa naudanlihaa".
2. Korvataan 5 artiklan 2 kohdan kolmannessa luetelmakohdassa luku "1 700" luvulla "1 800". Korvataan neljännessä luetelmakohdassa luku "1 500" luvulla "1 600".
3. Korvataan liite I tämän asetuksen liitteellä I.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä kesäkuuta 1998.